11 
Jam vero orientalis hujus tractus pars, caspio mari contigua, numerosis 
iisque asperrimis montibus , saltuosisque convallibus exstructa , pristino 
aevo minus erat nota, icleoque tam perversa ratione descripta, ut fere 
omnino deformata adpareat; quid? quod nostra etiam memoria tantis 
tenebris omnis plaga lesghica montosa obnubilata sit, ut genuinus ejus 
situs nobismet ipsis minime pateat, et vixdum nuper, quum rossicarum 
copiarum duces contra rebellem famosumque Khasi-Mullam his in locis 
pugnarent, aliqua demum illarum latebrarum notitia ad nos pervenerit. 
l 
Hinc quoque factum est , ut nobis nedum bene innotuerit fons torren- 
tis , e cacumine caucasio summo impetu undas volventis , Samurae , mirae 
vastitatis amnis , Albani pristinorum auctorum , ad fines Albaniae et haud 
procul a portis Albanis sive caspiis , in mare irruentis. Qui vero violen- 
tior , e montium , ni fallor , Cabutschensium cacuminibus ortus , longum 
iter hucusque emetitur , sensimque rapidior fit et praeceps in imam ruit , 
quum e contra Cyrus haud minus spatiosus, at placidior, devexa Albaniae 
percurrat. Samuram torrentem e lesghica stirpe praesertim tenent Achtin- 
ses , Rutules , Dokusparinses et Altiparinses , qui omnes plures occupant 
pagos , nuper a copiis rossicis exploratos. 
In universum Kasikumyccorum suo chano dictu obedientium montosa 
asperitate nimia inaccessa sunt et summis Caucasi jugis adnumeranda, 
ultra ea, in septentrionem demittitur brachium, parallela utplurimum 
ratione ad oram caspiam decurrens , a quo rami copiosi laterales in 
orientem proferuntur , qui , inter saltuosas hujus Dagestanici tractus con- 
valles , torrentibus numerosis originem praebent. 
In occasu brachii montosi asperrima Avarorum vicinorumque Lesghi- 
corum regio longe lateque dominatur , triplice amne torreotissimo Koissu, 
antiquitus Cassio dicto , irrigata. Hic locorum Tschirkei , et prae aliis 
